CELEX: 62009TN0125
Language: hu
Date: 2009-03-26 00:00:00
Title: T-125/09. sz. ügy: 2009. március 26-án benyújtott kereset — Gruener Janura AG kontra OHIM — Centrum Aqua Marketing (HUNDERTWASSER)

6.6.2009   
            
            
               HU
            
            
               Az Európai Unió Hivatalos Lapja
            
            
               C 129/17
            
         2009. március 26-án benyújtott kereset — Gruener Janura AG kontra OHIM — Centrum Aqua Marketing (HUNDERTWASSER)
   (T-125/09. sz. ügy)
   2009/C 129/30
   A keresetlevél nyelve: német
   
      Felek
   
   
      Felperes: Gruener Janura AG (képviselő: P. Endres ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Centum Aqua Marketing GmbH (Magdeburg, Németország)
   
      Kereseti kérelmek
   
   
               —
            
            
               A 4491891. számú „Hundertwasser” védjegybejelentés alábbi áruk és szolgáltatások vonatkozásában történő elutasítása:
               
                           —
                        
                        
                           20. osztály: fából, parafából, nádból, gyékényből, fűzfavesszőből, szaruból, csontból, elefántcsontból, halcsontból, kagylóhéjból, gyöngyházból, tajtékból, és mindezek pótanyagaiból, vagy műanyagokból készült termékek, amelyek nem tartoznak más osztályokba.
                        
                     
                           —
                        
                        
                           30. osztály: cukor, rizs, tápióka, szágó, kávépótló szerek; lisztek és más gabonakészítmények, kenyér, péksütemények és cukrászsütemények; méz, melaszszirup; élesztő, sütőporok; só, mustár; ecet, fűszeres mártások; fűszerek; jég; édességek, vattacukor.
                        
                     
                           —
                        
                        
                           31. osztály: Mezőgazdasági, kertészeti, erdészeti termékek és magok, amelyek nem tartoznak más osztályokba; élő állatok; vetőmagok, élő növények és virágok; tápanyagok állatok számára; maláta; biogazdaságból származó termékek, virágok, virágcsokrok, növénydíszek, növénykompozíciók.
                        
                     
                           —
                        
                        
                           35. osztály: Reklámozás; marketingötletek.
                        
                     
                           —
                        
                        
                           39. osztály: Szállítás; áruk csomagolása és raktározása; utazásszervezés, tárlatvezetés, város- és épületbemutatás, turisztikai ajánlatok, szervezett utazások.
                        
                     
         
               —
            
            
               Az alperes viselje a költségeket.
            
         
      Jogalapok és fontosabb érvek
   
   
      A közösségi védjegy bejelentője: a Centum Aqua Marketing GmbH.
   
      Az érintett közösségi védjegy: a „HUNDERTWASSER” szóvédjegy a 20., 25., 30., 31., 32., 35., 39. és 42. osztályba tartozó áruk és szolgáltatások vonatkozásában (4 491 891. számú védjegybejelentés).
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: A „FRIEDENSREICH HUNDERTWASSER” szóvédjegy a 3., 16., 19., 24., 25., 27., 32. és 33. osztályba tartozó áruk és szolgáltatások vonatkozásában (1 825 629. számú közösségi védjegy) és a „HUNDERTWASSER” szóvédjegy a 14., 16., 18., 19., 21., 24., 41. és 42. osztályba tartozó áruk és szolgáltatások vonatkozásában (1 931 393. számú közösségi védjegy).
   
      A felszólalási osztály határozata: a felszólalási osztály a felszólalást részben elutasította.
   
      A fellebbezési tanács határozata: a fellebbezési tanács a felszólalási osztály határozatát hatályon kívül helyezte és a fellebbezésnek részben helyt adott, valamint részben elutasította a védjegybejelentést.
   
      Jogalapok: A 40/94/EK rendelet 8. cikke (1) bekezdése b) pontjának megsértése, mivel az ütköző védjegyek között fennáll az összetévesztés veszélye.